Ελληνική απογραφή 1913

Απογραφές Πληθυσμού← 19071913→ 1920
Η ελληνική απογραφή του 1913 ήταν ειδική προσωρινή απογραφή πληθυσμού που πραγματοποιήθηκε από το ελληνικό κράτος αμέσως μετά τη λήξη των Βαλκανικών Πολέμων, με σκοπό την καταγραφή του πληθυσμού στις περιοχές που είχαν προσαρτηθεί στην Ελλάδα. Η απογραφή αυτή υπήρξε η πρώτη επίσημη καταγραφή των νέων εδαφών.

 Ιστορικό 
Η απογραφή διενεργήθηκε με την εγκύκλιο διαταγή 2089/27 της 29ης Αυγούστου 1913 προς τους διοικητικούς επιτρόπους των περιοχών που περιήλθαν στην Ελλάδα και πραγματοποιήθηκε κυρίως με τη συνδρομή του ελληνικού στρατού. Καταγράφηκαν οι κάτοικοι κάθε πόλης και χωριού, με διάκριση κατά φύλο.

Τα αποτελέσματα δημοσιεύθηκαν στην Εφημερίδα της Κυβερνήσεως στις 28 Μαρτίου 1915, μαζί με τα στοιχεία του πληθυσμού της Κρήτης που είχαν προκύψει από την απογραφή της 5ης Ιουνίου 1911. Οι ίδιοι πίνακες δημοσιεύθηκαν και σε βιβλίο το 1915 με τίτλο «Απαρίθμησις των κατοίκων των νέων επαρχιών της Ελλάδος, του έτους 1913» από τη Διεύθυνση Στατιστικής του Υπουργείου Εθνικής Οικονομίας.

 Πληθυσμός κατά Νομούς 
Α/Α Νομός  Άρρενες  Θήλεις  Σύνολο 1 Θεσσαλονίκης  263.753  242.818  506.571 2 Κοζάνης  107.482  98.825  206.307 3 Φλωρίνης  74.241  68.095  142.336 4 Σερρών  67.667  67.617  135.284 5 Δράμας  104.086  100.318  204.404 6 Ιωαννίνων  121.408  124.210  245.618 7 Χανίων  38.473  38.686  77.159 8 Σφακίων  11.738  13.289  25.027 9 Ηρακλείου  55.922  54.093  410.015 10 Λασιθίου  30.872  31.739  62.611 11 Ρεθύμνης  30.367  30.972  61.339 12 Μυτιλήνης  93.622  88.545  182.167 13 Χίου  37.634  35.599  73.230 14 Σάμου  33.758  35.188  68.946  Σύνολο  1.071.020  1.029.994  2.101.014 

 Πηγές 
 Φύλλο 112Α΄/28-3-1915 της Εφημερίδας της Κυβερνήσεως, Εθνικό Τυπογραφείο, Αθήνα, 1915
 Απαρίθμησις των κατοίκων των νέων επαρχιών της Ελλάδος του έτους 1913, Εθνικό Τυπογραφείο, Αθήνα, 1915
 Απογραφές πληθυσμού - κατοικιών 1821-2021, Ελληνική Στατιστική Αρχή, Πειραιάς, 2021

 Παραπομπές 

1913